ইসরায়েল ও যিহূদা যুক্তরাজ্য
ইস্রায়েল ও যিহূদা যুক্তরাজ্য (হিব্রু ভাষায়: הממלכה המאוחדת‎) ছিল হিব্রু বাইবেল অনুসারে শৌল, দায়ূদ ও শলোমনের শাসনাধীন ইস্রায়েল ও যিহূদা অঞ্চলের সমন্বয়ে গঠিত একটি ইস্রায়েলীয় রাজ্য। ঐতিহ্যগতভাবে এটি ১০৪৭ খ্রী.পূ. থেকে ৯৩০ খ্রী.পূ. অবধি অস্তিত্বশীল ছিল বলে বিশ্বাস করা হয়। বাইবেলীয় বর্ণনামতে ৯৩০ খ্রীষ্টপূর্বাব্দের দিকে শলোমনের পুত্র রহবিয়ামের রাজ্যাভিষেকের কালে এই রাজ্যটি উত্তরদিকে ইস্রায়েল রাজ্য (শিখিম ও শমরিয়া নগরীসহ) এবং দক্ষিণদিকে যিহূদা রাজ্যে (যিরূশালেমসহ) দ্বিখণ্ডিত হয়ে পড়ে।